钦定古今图书集成/理学汇编/经籍典/第088卷 > 日知录 > 《翰音登于天》
## 钦定古今图书集成/理学汇编/经籍典/第088卷 > 日知录 > 《翰音登于天》

羽翰之音，虽登于天而非实际，其如庄周《齐物》之言，
驺衍怪迂之辨，其高过于《大学》而无实者乎？以视车
服传于弟子，弦歌遍于鲁中，若鹤鸣而子和者，孰诞
孰信？夫人而识之矣。永嘉之亡，太清之乱，岂非谈空
空、核元元者有以致之哉！“翰音登于天”，《中孚》之反也。